Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: ellenõrzésére, amelyekben az állam a Polgári Törvénykönyvrõl szóló 1959. évi IV. törvény 685/B. §-a szerint többségi
Paragraph Index: 572

122. § (1) Aki költségvetési vagy európai uniós forrásokból származó támogatásban részesül, köteles a támogatások lebonyolításában részt vevõ és a támogatást ellenõrzõ szervezetekkel együttmûködni, az ellenõrzést végzõ szerv – így különösen az Európai Számvevõszék és az Európai Bizottság illetékes szervezetei, az Állami Számvevõszék, a kormányzati ellenõrzési szerv, a fejezetek ellenõrzési szervezetei, a kincstár, és az európai uniós támogatásokkal kapcsolatban az irányító hatóságok, a kifizetõ, az igazoló és az ellenõrzési hatóság – képviselõit ellenõrzési munkájukban a megfelelõ dokumentumok, számlák, a meg valósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni. Ha a kedvezményezett az ellenõrzés során felróható magatartásával az ellenõrzõ szervek munkáját ellehetetleníti, a támogatási döntés érvényét veszti, a támogatási szerzõdés megszûnik, és a kedvezményezettnek további támogatás nem folyósítható, a kedvezményezett az addig igénybe vett támogatást köteles visszafizetni.

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes